CELEX: 32016D1982
Language: lv
Date: 2016-11-08 00:00:00
Title: Padomes Īstenošanas lēmums (ES) 2016/1982 (2016. gada 8. novembris), ar kuru groza Lēmumu 2007/441/EK, ar ko Itālijas Republikai atļauj piemērot pasākumus, atkāpjoties no 26. panta 1. punkta a) apakšpunkta un 168. panta Direktīvā 2006/112/EK par kopējo pievienotās vērtības nodokļa sistēmu

12.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 305/30
            
         PADOMES ĪSTENOŠANAS LĒMUMS (ES) 2016/1982
   (2016. gada 8. novembris),
   ar kuru groza Lēmumu 2007/441/EK, ar ko Itālijas Republikai atļauj piemērot pasākumus, atkāpjoties no 26. panta 1. punkta a) apakšpunkta un 168. panta Direktīvā 2006/112/EK par kopējo pievienotās vērtības nodokļa sistēmu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. pantu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar Lēmumu 2007/441/EK (2) Itālijai līdz 2010. gada 31. decembrim tika atļauts līdz 40 % ierobežot tiesības atskaitīt PVN, kas maksājams par izdevumiem, kuri attiecas uz dažiem mehāniskajiem autotransporta līdzekļiem, kurus izmanto ne tikai saimnieciskajai darbībai. Minētajā lēmumā ir arī paredzēts, ka šādu transportlīdzekļu izmantošanu privātām vajadzībām neuzskata par pakalpojumu sniegšanu par atlīdzību. Turklāt zināmas transportlīdzekļu un izdevumu kategorijas ir izslēgtas no minētā lēmuma darbības jomas.
            
         
               (2)
            
            
               Lēmums 2007/441/EK tika vēlāk grozīts ar Īstenošanas lēmumu 2010/748/ES (3) un ar Īstenošanas lēmumu 2013/679/ES (4), ar kuru minēto pasākumu (“atkāpes pasākumi”) termiņš tika pagarināts līdz 2016. gada 31. decembrim.
            
         
               (3)
            
            
               Vēstulē, kas Komisijā reģistrēta 2016. gada 31. martā, Itālija lūdza atļauju pagarināt atkāpes pasākumus.
            
         
               (4)
            
            
               Saskaņā ar Direktīvas 2006/112/EK 395. panta 2. punkta otro daļu Komisija 2016. gada 22. jūnija vēstulē informēja pārējās dalībvalstis par Itālijas lūgumu. Komisija 2016. gada 23. jūnija vēstulē paziņoja Itālijai, ka tās rīcībā ir visa informācija, kas vajadzīga, lai izvērtētu lūgumu.
            
         
               (5)
            
            
               Saskaņā ar Lēmuma 2007/441/EK 6. pantu Itālija iesniedza Komisijai ziņojumu par minētā lēmuma piemērošanu, kurā bija ietverts procentuālā ierobežojuma pārskats. Itālijas sniegtā informācija liecina, ka 40 % atskaitīšanas tiesību ierobežojums joprojām atbilst faktiskajai situācijai saistībā ar attiecīgo transportlīdzekļu izmantošanas attiecību saimnieciskajai darbībai un privātām vajadzībām.
            
         
               (6)
            
            
               Tādēļ būtu jāatļauj Itālijai ierobežotu laikposmu turpināt piemērot atkāpes pasākumus arī turpmāk – līdz 2019. gada 31. decembrim.
            
         
               (7)
            
            
               Gadījumā, ja Itālijai būs vajadzīgs turpmāks pagarinājums pēc 2019. gada, tai kopā ar pagarinājuma lūgumu ne vēlāk kā 2019. gada 1. aprīlī būtu jāiesniedz Komisijai ziņojums.
            
         
               (8)
            
            
               Atkāpes pasākumu pagarināšana neietekmē Savienības pašu resursus, ko veido PVN.
            
         
               (9)
            
            
               Tāpēc Lēmums 2007/441/EK būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Lēmuma 2007/441/EK 6. un 7. pantu aizstāj ar šādu:
   
      “6. pants
      Lūgumu pagarināt šajā lēmumā paredzētos pasākumus Komisijai iesniedz līdz 2019. gada 1. aprīlim.
      Kopā ar lūgumu pagarināt minētos pasākumus iesniedz arī ziņojumu, kurā ietver pārskatu par procentuālo ierobežojumu, ko piemēro tiesībām atskaitīt PVN par izdevumiem, kuri attiecas uz dažiem mehāniskajiem autotransporta līdzekļiem, ko izmanto ne tikai saimnieciskajai darbībai.
      7. pants
      Šis lēmums zaudē spēku 2019. gada 31. decembrī.”
   
   2. pants
   Šo lēmumu piemēro no 2017. gada 1. janvāra.
   3. pants
   Šis lēmums ir adresēts Itālijas Republikai.
   
      Briselē, 2016. gada 8. novembrī
      
         
            Padomes vārdā –
         
         
            priekšsēdētājs
         
         P. KAŽIMÍR
      
   
   
      (1)  OV L 347, 11.12.2006., 1. lpp.
   
   
      (2)  Padomes Lēmums 2007/441/EK (2007. gada 18. jūnijs), ar ko Itālijas Republikai atļauj piemērot pasākumus, atkāpjoties no 26. panta 1. punkta a) apakšpunkta un 168. panta Direktīvā 2006/112/EK par kopējo pievienotās vērtības nodokļa sistēmu (OV L 165, 27.6.2007., 33. lpp.).
   
      (3)  Padomes Īstenošanas lēmums 2010/748/ES (2010. gada 29. novembris), ar kuru groza Lēmumu 2007/441/EK, ar ko Itālijas Republikai atļauj piemērot pasākumus, atkāpjoties no 26. panta 1. punkta a) apakšpunkta un 168. panta Direktīvā 2006/112/EK par kopējo pievienotās vērtības nodokļa sistēmu (OV L 318, 4.12.2010., 45. lpp.).
   
      (4)  Padomes Īstenošanas lēmums 2013/679/ES (2013. gada 15. novembris), ar kuru groza Lēmumu 2007/441/EK, ar ko Itālijas Republikai atļauj piemērot pasākumus, atkāpjoties no 26. panta 1. punkta a) apakšpunkta un 168. panta Direktīvā 2006/112/EK par kopējo pievienotās vērtības nodokļa sistēmu (OV L 316, 27.11.2013., 37. lpp.).